Diari Oficial de la Generalitat Valenciana


Sumari del DOGV 4281, del 28-06-2002 (2002/6783)

Informació pública de l'acord d'encàrrec de gestió a Gespul, SA per a les obres d'urbanització del vial posterior de la platja nord de Puçol.
---------------------------------------------------------------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6783


Organisme emissor
:   Ajuntament de Puçol

Tipus de document
:   Anunci

Informació pública de l'acord d'encàrrec de gestió a Gespul, SA per a les obres d'urbanització del vial posterior de la platja nord de Puçol. [2002/M6783]
  
El ple de la corporació, en sessió extraordinària celebrada el 26 d'abril de 2002, va adoptar, d'entre altres, l'acord d'encàrrec de gestió a Gespul, SA per a les obres d'urbanització del vial posterior de la platja nord de Puçol, que té la part dispositiva que es transcriu a continuació:
  
Primer
  
Encarregar a l'empresa municipal Gespul, SA la gestió completa de les obres d'urbanització del vial posterior platja nord de Puçol, comprenent les següents actuacions:
  
Encàrrec de projectes i confecció d'aquells instruments necessaris per a la seua execució.
  
Contractació de les obres d'urbanització d'acord amb el projecte aprovat per esta corporació, en data 25 de maig de 2001, i redactat per l'arquitecte José Manuel Momparler Pechuán, amb el procediment establit en el Text Refós de la Llei de Contractes de les Administracions Públiques, així com el seguiment i control d'estes.
  
Altres actuacions necessàries perr a dur a terme la gestió completa que s'encarrega.
  
Segon
  
Notificar a la mercantil Gespul SA i al Departament d'Intervenció als efectes oportuns.
  
Tercer
  
Publicar este acord en el Butlletí Oficial de la Província de València i en el Diari Oficial de la Generalitat Valenciana.
  
Quart
  
Facultar a l'alcalde per a la firma dels documents necessaris per a la formalització de l'encàrrec realitzat.
  
Contra l'acte administratiu transcrit, que és definitiu en via administrativa, i de conformitat amb l'establit en la Llei de Règim Jurídic de les Administracions Públiques i del Procediment Administratiu Comú i de la Llei Reguladora de la Jurisdicció Contenciosa Administrativa, podrà interposar-se un dels següents recursos:
  
- Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes a comptar des del dia següent al de la recepció d'esta notificació. Si transcorre un mes des del dia següent al de la interposició del recurs de reposició sense que este s'haja resolt i notificat, es podrà entendre que ha sigut desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
- Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des del dia següent al de la recepció d'esta notificació.
  
Tot això sense perjuí que puga exercir qualsevol altre recurs que estime procedent.